《奉酬监镇梁丈所惠腊梅之什》
宋代·林亦之

腊梅好好花枝閒，官亭楚楚岁事阑。
思量穷冬损情思，感激芳意生容颜。
孤标不是如许骨，野落可能禁此寒。
谁信鱼盐屈诗客，三更绕树兴未残。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。